ടേക്ക് എ ബ്രേക്ക് പദ്ധതി പൊതുശൗചാലയം നാടിന് സമര്പ്പിച്ചു പാറത്തോട്: മുഖ്യമന്ത്രിയുടെ പന്ത്രണ്ടിന പരിപാടിയില് ഉള്പ്പെട്ട ടേക്ക് എ ബ്രേക്ക് പദ്ധതിയില് ഉള്പ്പെടുത്തി പാറത്തോട് പഞ്ചായത്തിന്റെ പൊതുശൗചാലയം നവീകരിച്ച് നാടിന് സമര്പ്പിച്ചു. പാറത്തോട് പഞ്ചായത്ത് ഷോപ്പിംഗ് കോംപ്ലക്സില് സ്ഥിതി ചെയ്യുന്ന ശൗചാലയത്തില് സ്ത്രീകള്ക്കും പുരുഷന്മാര്ക്കുമായി രണ്ട് വീതം ടോയ്ലറ്റുകളും ബാത്ത്റൂമുകളും സജ്ജീകരിച്ചിട്ടുണ്ട്. കൂടാതെ നാപ്കിന് വെന്ഡിംഗ് മെഷീനും ഇന്സിനറേറ്ററും സ്ഥാപിച്ചു. പഞ്ചായത്ത് പ്രസിഡന്റ് ജോണിക്കുട്ടി മഠത്തിനകം പൊതുശൗചാലയം നാടിന് സമര്പ്പിച്ചു. വൈസ് പ്രസിഡന്റ് സിന്ധു മോഹനന് അധ്യക്ഷത വഹിച്ചു. ഡയസ് കോക്കാട്ട്, വിജയമ്മ വിജയലാല്, ഷേര്ലി വര്ഗീസ്, കെ.കെ. ശശികുമാര്, കെ.പി. സുജീലന്, കെ.യു. അലിയാര്, സുമിന അലിയാര്, ജോളി തോമസ്, ഷാലിമ്മ ജെയിംസ്, ബിജോജി തോമസ്, ഏലിയാമ്മ ജോസഫ്, സോഫി ജോസഫ്, ബീനാ ജോസഫ്, ജിജി ഫിലിപ്പ്, സിയാദ് കെ.എ, ടി. രാജന്, ആന്റണി ജോസഫ്, ടി.എ. ജോണി, ബിജി ചാക്കോ, മാര്ട്ടിന് ജോസഫ് എന്നിവര് പ്രസംഗിച്ചു.